钦定古今图书集成/理学汇编/字学典/第102卷 > 张参
## 钦定古今图书集成/理学汇编/字学典/第102卷 > 张参

按《刘宾客集》：“张参，大历中为国子司业，始详定五经
书于论堂东西厢之壁按张参《五经文字序》曰：“收集疑文互体，受法师儒，以
为定例。凡一百六十部，三千二百三十五字，分为三
卷。《说文》体包古今，先得六书之要，有不备者，求之《字
林》。其或古体难明，众情惊懵者，则以石经之馀，比例
为助。石经湮没，所存者寡，通”以经典及《释文》相承隶
省，引而伸之，不敢专也。

按《国史补》：“张参年老，尝手写九经，以为读书不如写
书。”